**Ministru kabineta noteikumu projekta** **“Grozījumi Ministru kabineta 2012. gada 3. aprīļa noteikumos Nr. 241 “Slimību profilakses un kontroles centra nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Slimību profilakses un kontroles centra (turpmāk – SPKC) uzdevumus, svītrojot uzdevumus, kas ietverti cita uzdevuma sastāvā vai zaudējuši aktualitāti. Atbilstoši Oficiālo publikāciju un tiesiskās informācijas likuma 7. panta otrajai daļai Ministru kabineta noteikumi stājas spēkā nākamajā dienā pēc to izsludināšanas, ja pašā tiesību aktā nav noteikts cits tā spēkā stāšanās termiņš. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz Valsts pārvaldes iekārtas likuma 16.panta pirmo daļu,  Ministru kabineta 2015. gada 28. jūlija noteikumu Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" 41. punktu,  Ministru Kabineta 2008.gada 15.septembra noteikumu Nr. 746 “Ar noteiktām slimībām slimojošu pacientu reģistra izveides, papildināšanas un uzturēšanas kārtība” 6.2. un 7.11.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 3.aprīļa noteikumu Nr.241 “Slimību profilakses un kontroles centra nolikums” (turpmāk – Noteikumi Nr.241) 4.12. apakšpunkts nosaka:  4. Lai nodrošinātu šo noteikumu [3.punktā](https://m.likumi.lv/ta/id/246288#p3) minēto funkciju izpildi, SPKC veic šādus uzdevumus -veido, uztur un papildina šādas SPKC pārziņā esošas valsts informācijas sistēmas un datubāzes *(tajā skaitā*):4.12.2. HIV/AIDS gadījumu valsts reģistru; 4.12.10. sabiedrības veselības monitoringa un ziņošanas sistēmu; 4.12.12. datu prezentācijas sistēmu.  **1.** Noteikumu projekts paredz svītrot Noteikumu Nr.241 4.12.2. apakšpunktu **“HIV/AIDS gadījumu valsts reģistrs”.**  Atbilstoši Ministru Kabineta 2008.gada 15.septembra noteikumiem Nr.746 “Ar noteiktām slimībām slimojošu pacientu reģistra izveides, papildināšanas un uzturēšanas kārtība” 6.2. un 7.11.apakšpunktam – HIV/AIDS gadījumu valsts reģistrs ir iekļauts Ar noteiktām slimībām slimojošu pacientu reģistrā. Tādējādi tas vairs nav SPKC nolikumā norādāms kā atsevišķs reģistrs.  **2. N**oteikumu projekts paredz svītrot Noteikumu Nr.241 4.12.10. apakšpunktu **“sabiedrības veselības monitoringa un ziņošanas sistēma”.**  2008.gadā ES Pārejas līdzekļu administratīvās spējas stiprināšanas programmas *Transition Facility* projekta “Sabiedrības veselības monitoringa un ziņošanas sistēmas attīstīšana” ietvaros, lai veicinātu sabiedrības veselības informācijas pieejamību un kvalitāti, tika izveidota Sabiedrības veselības monitoringa un ziņošanas sistēma (turpmāk – Sistēma). Tās mērķis bija vienuviet apkopot tolaik atsevišķi atrodamu sabiedrības veselības informāciju par dažādiem sabiedrības veselības rādītājiem, to ietekmējošiem faktoriem, datu un citiem informācijas avotiem, kā arī kalpot par darba platformu v/a “Sabiedrības veselības aģentūra” darbiniekiem. Pēc Sistēmas izveides tā bija vienīgā šāda veida datu bāze sabiedrības veselībā, un tā sastāvēja no divām daļām – **publiskās** un **slēgtās** daļas.  Sistēmas publiskā daļa ir pieejama jebkuram interneta lietotājam (šobrīd SPKC mājaslapā uz Sistēmu ir saite: <https://www.spkc.gov.lv/lv/statistika-un-petijumi/datu-bazes>) un tajā atrodami gan SPKC pārskati, ziņojumi, pētījumu rezultāti, nelieli datu analīzes izvilkumi, secinājumi/faktu lapas (šobrīd šo funkciju pilda SPKC mājaslapa), gan informācija par sabiedrības veselības datu avotiem (rutīnas statistika, reģistri, datu bāzes, pētījumi utt.) un tajos pieejamajiem datiem (indikatoriem); cita veida informācija, piem., normatīvie akti, politikas plānošanas dokumenti (programmas, plāni, stratēģijas), ziņojumi, pārskati, u.tml.  Sistēmas slēgtā daļa ir bijusi pieejama tikai SPKC (iepriekš v/a “Sabiedrības veselības aģentūra”) darbiniekiem caur speciāli izveidotiem lietotāju kontiem. Tā bija paredzēta kā kopīga *darba platforma* iestādes darbiniekiem – ziņojumu sagatavotājiem (glabāt ziņojumu melnrakstus, izmantojamo datu failus, savstarpēji komentēt u.c.). Šobrīd šo funkcionalitāti nodrošina iestādes iekšējais tīkls (koplietošanas mapes uz failu servera, kurām tiek piešķirtas piekļuves tiesības SPKC noteiktajā kārtībā).  Lai uzlabotu Sistēmas funkcionalitāti, 2013. gada 21. martā starp SPKC un SIA “Lattelecom Technology” tika noslēgts līgums Nr. P/2013-9 (LTT-13-000061) par iespējamajām izmaiņām Sistēmā. Saņemtajās rekomendācijas tika secināts, ka nav pieejams Sistēmas pirmkods (*source code*), nepastāv autoruzraudzība un sistēmas uzturēšana no sistēmas izstrādātāja (jo programmas izstrādātāja SIA “Mebius IT” likvidācijas procesā netika noteikts saistību pārņēmējs), līdz ar to nav iespējams Sistēmu attīstīt. Esošais risinājums ir novecojis, kā arī 2017. gadā tika pārtraukts tehnoloģijas izstrādātāja atbalsts, tāpēc tika rekomendēts šīs Sistēmas vietā izstrādāt jaunu sistēmu. Arī serveris, uz kura atrodas Sistēma, ir novecojis. Jāņem vērā arī šādi papildus fakti:   * Sistēmā esošā informācija daļēji novecojusi (datu avoti, atbildīgie utt.); * Informācijas aktualizēšana un regulāra uzturēšana prasa apjomīgu darbu (faktiski viena darbinieka pilnas slodzes darbs); * Iestādei deleģēto jauno funkciju dēļ daļa Neinfekciju slimību datu analīzes un pētījumu nodaļas darbinieku iesaistīti prioritārāku uzdevumu izpildē, mainījušies SPKC darbības akcenti, un šā uzdevuma veikšanai kopš 2015.gada vairs nav kapacitātes; * kopš 2008. gada, kad tika izveidota Sistēma, būtiski uzlabojusies sabiedrības veselības informācijas pieejamība internetā (reti kurš dokuments, kas atrodas sistēmā, šobrīd būs unikāls, neatrodams parastajā meklēšanas procesā); * Vienīgais dokuments, kurā minēta Sistēma, ir SPKC nolikums (skat. 4.12. apakšpunktu “veido, uztur un papildina šādas centra pārziņā esošas valsts informācijas sistēmas un datubāzes: 4.12.10. sabiedrības veselības monitoringa un ziņošanas sistēmu”). Nekādi citi normatīvi akti vai starptautiskās saistības nenosaka Sistēmas nepieciešamību. * SPKC Nolikuma 3.7. punktā minētās funkcijas “veikt sabiedrības veselības monitoringu” nodrošināšana iespējama arī bez Sistēmas līdzdalības, jo datu atspoguļošana ir tikai daļa no visas monitoringa funkcijas; Sistēma, kas ,cita starpā, bija paredzēta kā informācijas atspoguļošanas un pasniegšanas rīks, bez apjomīgiem finanšu ieguldījumiem nav modernizējama atbilstoši mūsdienu prasībām (darbojas vairāk kā tekstuālas informācijas bibliotēka); SPKC ievieš arvien jaunus informācijas pasniegšanas rīkus/veidus (piem., PxWeb), ir pieejami citi bezmaksas rīki informācijas mūsdienīgai pasniegšanai.   Līdz ar to, ņemot vērā visu iepriekšminēto un izvērtējot samēru starp apjomīgo ieguldāmo darbu, pat Sistēmu nemodernizējot, bet tikai uzturot (Sistēmas saturiska aktualizēšana, papildināšana, popularizēšana utt.), un sagaidāmo atdevi (minimāls sistēmas lietotāju skaits), ir racionālāk Sistēmas uzturēšanu pārtraukt, saglabājot tajā esošo informāciju uz servera.  **3.** Noteikumu projekts paredz svītrot Noteikumu Nr.241 **4.12.12. apakšpunktu-“datu prezentācijas sistēma”.**  **Datu prezentācijas sistēma** ir veidota ar tādiem IT risinājumiem, kas vairs nav atbilstoši mūsdienu prasībām un statistikas lietotāju vajadzībām. Lai nodrošinātu uzdevuma izpildi atbilstoši SPKC nolikuma 4.5.punktam, ka SPKC “iegūst, apkopo, apstrādā, analizē, publicē un izplata iekšzemes un ārvalstu datu lietotājiem nepieciešamo valsts statistisko informāciju (kopsavilkumu) par veselības aprūpes pakalpojumiem, iedzīvotāju veselības stāvokli, infekcijas slimībām, veselības riska faktoriem, sabiedrības veselības problēmām, atkarības slimībām un garīgo veselību”, SPKC kopš 2019.gada novembra nodrošina veselības statistikas datu publicēšanu Veselības statistikas datubāzē, kur modernā un lietotājam ērtākā, draudzīgākā veidā, visiem ir brīvi pieejami veselības statistikas dati latviešu un angļu valodā (<https://statistika.spkc.gov.lv/pxweb/lv/Health>). Tajā vienuviet ir pieejama informācija par iedzīvotāju veselību, mātes un bērna veselību, veselības aprūpi, mirstību, iedzīvotāju veselību ietekmējošiem paradumiem, veselības aprūpes iznākumu un pacientu drošību. Datubāzē ir iekļauti arī Datu prezentācijas sistēmā publicētie dati. Veselības statistikas datubāzē lietotājam pēc dažādiem parametriem ir iespēja atlasīt nepieciešamos datus (piemēram, atlasīt datus, izvēloties laika periodu, reģionu, diagnozi, dzimumu, vecuma grupu), izvēlēties datu attēlošanas formātu – tabulās vai grafikos, kā arī ir iespēja datus eksportēt dažādos formātos tālākai datu apstrādei. Datubāzē pieejamie dati ir izmatojami arī ar mašīnlasīšanas rīkiem. Veselības statistikas datubāzē ir pieejami arī metadati, kuros aprakstīti datu avoti, datu iegūšanas kārtība, definīcijas un datu apstrādes un aprēķināšanas metodika, kā arī norādīts nākamais datu atjaunošanas un publicēšanas datums saskaņā ar Oficiālās statistikas datu publicēšanas kalendāru. Veselības statistikas datu bāzē ir nodrošināta arī meklēšanas funkcionalitāte, kas lietotājam sniedz iespēju interesējošo tēmu pēc atslēgas vārda meklēt visās datubāzes tabulās. SPKC regulāri papildina datus ar jaunāko informāciju un turpinās darbu pie Veselības statistikas datubāzē iekļautās informācijas apjoma papildināšanas.  SPKC ir atbildīgs par Veselības statistikas datubāzes veidošanu, uzturēšanu un papildināšanu. Taču nav nepieciešams attiecīgi papildināt Ministru kabineta 2012. gada 3. aprīļa noteikumu Nr. 241 "Slimību profilakses un kontroles centra nolikums" 4.punktu, jo Veselības statistikas datubāze tiek izmantota, lai nodrošinātu uzdevuma izpildi atbilstoši SPKC nolikuma 4.5.app., kas nosaka, ka SPKC “iegūst, apkopo, apstrādā, analizē, publicē un izplata iekšzemes un ārvalstu datu lietotājiem nepieciešamo valsts statistisko informāciju (kopsavilkumu) par veselības aprūpes pakalpojumiem, iedzīvotāju veselības stāvokli, infekcijas slimībām, veselības riska faktoriem, sabiedrības veselības problēmām, atkarības slimībām un garīgo veselību”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Slimību profilakses un kontroles centrs |
| 4. | Cita informācija | Projektam nav ietekmes uz valsts budžetu, jo SPKC nav piešķirts nepieciešamais finansējums darbinieka algošanai, kura atbildībā būtu Sistēmas aktīva saturiskā uzturēšana, un esošā SPKC darbinieku noslodze to neļauj veikt. Savukārt, Sistēmas operētājsistēma 2016. gadā tika migrēta no fiziska servera uz virtuālo mašīnu. Vienas virtuālās mašīnas uzturēšanas pārtraukšana būtiski nesamazinās SPKC izdevumus par elektroenerģiju. Minēto informācijas sistēmu slēgšana nedaudz samazinās tikai SPKC administratīvo slogu attiecībā uz Ministru kabineta 2015. gada 28.jūlija noteikumu Nr.442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" izpildes rēķina, bet ne tādā apjomā, lai varētu samazināt darbinieku skaitu. līdz ar to papildus līdzekļi no valsts budžeta nav nepieciešami. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē sabiedrību kopumā, jo precizēta informācija par SPKC kompetenci, ko nosaka – Noteikumi Nr.241.  Projekts tiešā veidā attiecas arī uz Slimību profilakses un kontroles centru, jo precizē tam norādītos uzdevumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neskar tautsaimniecību. Administratīvais slogs SPKC tiks nedaudz samazināts tikai attiecībā uz Ministru kabineta 2015.gada 28.jūlija noteikumu Nr.442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" izpildes rēķina, jo nevajadzēs veikt šīm sistēmām informācijas sistēmu uzturēšanu un drošības risku pārvaldību.  Vērtējot projekta ietekmi uz administratīvo slogu saistībā ar “HIV/AIDS gadījumu valsts reģistra” uzturēšanas pārtraukšanu, vēršam uzmanību, ka ar jaunā HIV reģistra (”Ar noteiktām slimībām slimojošu pacientu reģistrs par pacientiem, kuriem diagnosticēta HIV infekcija vai saslimšana ar AIDS”) izveidi tika risinātas tehniska un juridiska rakstura problēmas, tika uzlabota HIV reģistra funkcionalitāte un izmantošanas iespējas un tika ieviestas jaunās drošības prasības, kā arī tika uzlabota datu aizsardzība.  Lielākais uzsvars tika likts uz administratīvā sloga mazināšanu ārstniecības personām, kuras ievada datus HIV reģistrā tiešsaistē, līdz ar to ir samazinājies dokumentējamās informācijas apjoms, dati ir ērti ievadāmi, un HIV reģistrs ir efektīvi pielietojams un profesionāli lietderīgi izmantojams.  Jāņem vērā, ka administratīvais slogs SPKC ir mazinājies tikai daļēji, jo, lai valstī uzlabotu epidemioloģisko uzraudzību, ir nepieciešama kvalitatīva datu analīze, ņemot vērā jaunā reģistra datu analīzes iespējas. SPKC funkcijās joprojām ir nodrošināt datu pilnīguma un kvalitātes pārbaudes, komunicējot ar datu sniedzējiem datu kvalitātes uzlabošanas jautājumos. Kopumā SPKC ar HIV/AIDS epidemioloģisko uzraudzību un darbu ar HIV reģistru nodarbojas viens speciālists. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nodots publiskai apspriešanai, norādot Veselības ministrijas mājas lapā sanāksmes datumu un vietu, informācijas sniegšanas kārtību.  Uzaicinājums uz sabiedrības līdzdalībai par noteikumu projektu, kā arī pats noteikumu projekts 04.12.2020. tika publicēts Veselības ministrijas, kā arī Valsts kancelejas tīmekļa vietnē.  Noteikumu projekts un tā anotācija pēc tā izsludināšanas Valsts sekretāru sanāksmē publiski pieejami arī Ministru kabineta mājas lapā sadaļā *Tiesību aktu projekti*  Pieteikties uz publisko apspriešanu, kā arī iesniegt iebildumus vai priekšlikumus Veselības ministrijai bija iespējams līdz 25.12.2020. Pieteikumi līdzdalībai, kā arī iebildumi vai priekšlikumi nav saņemti.  Saite uz Veselības ministrijas tīmekļa vietni:  https://www.vm.gov.lv/lv/aktualitates/sabiedribas\_lidzdaliba/sabiedriska\_apspriede/  Saite uz Valsts kancelejas tīmekļa vietni:  <https://www.mk.gov.lv/content/ministru-kabineta-diskusiju-dokumenti>  Noteikumu projekts un tā anotācija pēc tā izsludināšanas Valsts sekretāru sanāksmē publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Noteikumu projektā risinātie jautājumi neparedz ieviest izmaiņas, kas varētu ietekmēt sabiedrības intereses un šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz jauna papildu uzdevuma veikšanu Slimību profilakses un kontroles centram. |
| 3. | Cita informācija | Nav |

Veselības ministrs D.Pavļuts

Vīza: valsts sekretāre I.Dreika

Brūvere, 67876061

[Ieva.Bruvere@vm.gov.lv](mailto:Ieva.Bruvere@vm.gov.lv)

Jakobovičs, 67387674

Janis.Jakobovics@spkc.gov.lv